CELEX: 31993D0052
Language: el
Date: 1992-12-21 00:00:00
Title: 93/52/ΕΟΚ: Απόφαση της Επιτροπής της 21ης Δεκεμβρίου 1992 που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή

Avis juridique important

|

31993D0052

93/52/ΕΟΚ: Απόφαση της Επιτροπής της 21ης Δεκεμβρίου 1992 που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα απαλλαγμένης από την ασθένεια αυτή  

Επίσημη Εφημερίδα αριθ. L 013 της 21/01/1993 σ. 0014 - 0015 Φινλανδική ειδική έκδοση: Κεφάλαιο 3 τόμος 48 σ. 0016  Σουηδική ειδική έκδοση: Κεφάλαιο 3 τόμος 48 σ. 0016 

ΑΠΟΦΑΣΗ ΤΗΣ ΕΠΙΤΡΟΠΗΣ της 21ης Δεκεμβρίου 1992 που διαπιστώνει την τήρηση εκ μέρους ορισμένων κρατών μελών ή περιοχών των όρων σχετικά με τη βρουκέλλωση (Br. melitensis) και που τους αναγνωρίζει το καθεστώς κράτους μέλους ή περιοχής επίσημα  απαλλαγμένης από την ασθένεια αυτή(93/52/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την οδηγία 91/68/ΕΟΚ του Συμβουλίου της 28ης Ιανουαρίου 1991 για το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων (1), και ιδίως το παράρτημα Α κεφάλαιο 1 μέρος ΙΙ,  Εκτιμώντας:  ότι, στο Ηνωμένο Βασίλειο, στη Γερμανία, στην Ιρλανδία, στο Λουξεμβούργο, στο Βέλγιο, στις Κάτω Χώρες και σε ορισμένες περιοχές της Γαλλίας, η βρουκέλλωση (Br. melitensis) πρέπει να δηλώνεται υποχρεωτικά εδώ και τουλάχιστον πέντε χρόνια- ότι καμία  περίπτωση βρουκέλλωσης δεν έχει επίσημα επιβεβαιωθεί εδώ και τουλάχιστον πέντε χρόνια και ότι απαγορεύεται ο εμβολιασμός εδώ και τουλάχιστον τρία χρόνια- ότι, επομένως, πρέπει να διαπιστωθεί ότι τηρούν τους όρους που προβλέπονται στο παράρτημα Α κεφάλαιο 1 μέρος ΙΙ σημείο 1 στοχείο β)- ότι, εξάλλου, τα προαναφερθέντα κράτη μέλη ή περιοχές αναλαμβάνουν την υποχρέωση να πληρούν τις διατάξεις που προβλέπονται στο παράρτημα Α κεφάλαιο 1 μέρος ΙΙ σημείο 2- ότι, ως εκ τούτου, πρέπει να αναγνωρισθεί στα σχετικά κράτη μέλη και τις περιοχές το  καθεστώς κράτους μέλους ή περιοχής επίσημα απαλλαγμένης από τη βρουκέλλωση (Br. melitensis)- ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Τα κράτη μέλη και οι περιοχές που αναφέρονται αντίστοιχα στα παραρτήματα Ι και ΙΙ πληρούν τους όρους που αναφέρονται στο παράρτημα Α κεφάλαιο 1 μέρος ΙΙ σημείο 1 στοχείο β) της οδηγίας 91/68/ΕΟΚ.  Άρθρο 2  Τα κράτη μέλη και οι περιοχές που αναφέρονται αντίστοιχα στα παραρτήματα Ι και ΙΙ αναγνωρίζονται ως επίσημα απαλλαγμένες από βρουκέλλωση (Br. melitensis).  Άρθρο 3  Η παρούσα απόφαση απευθύνεται στα κράτη μέλη.  Βρυξέλλες, 21 Δεκεμβρίου 1992.  Για την Επιτροπή Ray MAC SHARRY Μέλος της Επιτροπής (1) ΕΕ αριθ. L 46 της 19. 2. 1991, σ. 19.    ΠΑΡΑΡΤΗΜΑ Ι   ΚΡΑΤΟΣ ΜΕΛΟΣ  - Ηνωμένο Βασίλειο - Γερμανία - Ιρλανδία - Λουξεμβούργο - Βέλγιο - Κάτω Χώρες.   ΠΑΡΑΡΤΗΜΑ ΙΙ   ΠΕΡΙΟΧΕΣ  - Στη Γαλλία: Ain, Aisne, Allier, Ardennes, Aube, Charente, Charente-Maritime, Cher, Cote-d'Or, Cotes-d'Amor, Creuse, Dordogne, Doubs, Eure, Eure-et-Loire, Finistere, Ille-et-Vilaine, Indre, Indre-et-Loire, Jura, Loir-et-Cher, Loire,  Loire-Atlantique, Loiret, Lot et Garonne, Maine-et-Loire, Manche, Marne, Mayenne, Nievre, Nord, Oise, Orne, Pas-de-Calais, Rhone, Haute-Saone, Saone-et-Loire, Sarthe, Ville de Paris, Seine-maritime, Seine-et-Marne, Yvelines, Deux-Sevres, Vendee, Vienne,  Haute-Vienne, Yonne, Territoire de Belfort, Essonne, Hauts-de-Seine, Seine-Saint-Denis, Val-de-Marne, Val-d'Oise.